Olulimi Oluganda. Oluganda lwe lulimi olwogerwa Abaganda mu Uganda. Oluganda lukozesebwa nnyo mu masekkati ga Uganda. Bwe kituuka ku Uganda yonna okutwaliza awamu, lwe lulimi olusinga okukozesebwa mu ggwanga lyonna. Erinnya “Oluganda,” liva ku kigambo “Abaganda,” abazze balwogera okuva edda nnyo. Olw'okuba ekibuga ekikulu ekya Uganda kisangibwa mu Buganda, kireetera abantu abawerera ddala mu Uganda okwogera olulimi luno Oluganda. Mu kaseera kano Oluganda lukozesebwa nnyo mu byobusuubuzi, mu byobufuzi, ku mikutu gy’amawulire, mu masinzizo ne mu bifo ebirala. Abantu abasinga okwogera Oluganda ensangi zino bava mu masekkati ga Uganda mu bifo nga Kampala, Mukono, Kayunga, Masaka, Kalangala, Mpigi, Sembabule, n'ebirala.